Lav et referat af nedenstående tekst:

Tekst:
Både lørdag og søndag vil de, der har behov for støtte efter fredagens tragiske dødsulykke på Gug Skole, have mulighed for at få hjælp på skolen. En 10-årig pige blev fredag dræbt, da hun i et buskads nær skolen blev påkørt af en traktor med monteret buskrydder, der var i gang med arbejde i området. Og for at give bedst mulig støtte til alle, der har behov, stiller skolen og Aalborg Kommune kriseberedskab til rådighed weekenden igennem. - Hvis man som forældre har behov for at komme og få en snak, råd og vejledning til, hvordan man skal agere, hvis ens børn har nogle særlige reaktioner, så kan man få hjælp den vej. Vi er der selvfølgelig også for medarbejderne, således vi kan støtte op om dem i den her svære situation, siger skolechef i Aalborg Kommune, Jakob Ryttersgaard.

Referat:
Gug Skole holder her i weekenden åbent for at være til rådighed med hjælp til forældre, børn og ansatte.